**Jared Tristan Padalecki** (s. 19. heinäkuuta 1982 San Antonio, Texas) on yhdysvaltalainen näyttelijä. Padalecki varttui Texasissa. Hän näytteli 2000-luvun alussa televisiosarjassa *Gilmoren tytöt* sekä useissa elokuvissa, muun muassa *Päivä New Yorkissa* ja *House of Wax*. Vuosina 2005–2020 Padalecki on esittänyt Sam Winchesteriä CW:n televisiosarjassa *Supernatural*.

Elämäkerta
----------

### Nuoruus

Padalecki syntyi San Antoniossa Texasissa puolalaiset juuret omaavaan roomalaiskatoliseen perheeseen.*lähde?* Padaleckilla on vanhempi veli, Jeff, sekä nuorempi sisar, Megan.

### Koulut

Padalecki kävi James Madison High School -koulua San Antoniossa, josta hän valmistui vuonna 2000. Vuonna 1998 Padalecki ja hänen parinsa Chris Cardenas voittivat National Forensic League -järjestön mestaruuden sarjassa Duo Interpretation. Padalecki voitti FOX-televisioyhtiön vuoden 1999 Claim to Fame -kilpailun; jonka avulla hän pääsi esiintymään Teen Choice -gaalaan ja tapasi nykyisen managerinsa. Valmistuttuaan high schoolista vuonna 2000 Padalecki muutti Los Angelesiin Kaliforniaan panostaakseen näyttelemiseen, vaikka suunnittelikin alun perin jatkavansa opiskelua Texasin yliopistossa.

### Ura

Padaleckin ensimmäinen rooli oli sivuosa vuoden 1999 elokuvassa *A Little Inside*. Vuonna 2000 Padalecki valittiin näyttelemään Dean Foresteria menestyssarjaan *Gilmoren tytöt*, jossa hän oli mukana vuoteen 2005 saakka. 2000-luvun alussa Padalecki näytteli useissa televisioelokuvissa, kuten *Silent Witness* ja *Close to Home*.

Padalecki esitti vuoden 2003 elokuvassa *Villi tusina* nimeämätöntä koulukiusaajaa näyttelijäkollegansa Tom Wellingin suosittelemana. Vuonna 2002 Padalecki valittiin näyttelemään Disneyn elokuvaan *Delfiinikesä*, jossa hän näyttelee Zachary Grey -nimistä luokkatoverinsa huomiota kerjäävää teiniä. Vuonna 2004 hän esitti Mary-Kate ja Ashley Olsenin komediassa *Päivä New Yorkissa* Trip Leitonia, johon molemmat Olsenien näyttelemät hahmot ovat ihastuneet. Padalecki sai samana vuonna myös pienen roolin trilleristä *Flight of the Phoenix* yhdessä Dennis Quaidin ja Hugh Laurien kanssa. Vuonna 2005 Padalecki näytteli yhdessä Elisha Cuthbertin, Chad Michael Murrayn ja Paris Hiltonin kanssa kauhuelokuvassa *House of Wax* sekä murhamysteerielokuvassa *Cry Wolf*.

Samana vuonna Padalecki sai roolin Sam Winchesterina The WB:n sarjasta *Supernatural*: Sam ja hänen veljensä Dean (Jensen Ackles) ajelevat ympäri Yhdysvaltoja etsimässä paranormaaleja olentoja. Sarjaa tuotettiin yhteensä 15 tuotantokautta vuosina 2005–2020.

### Yksityiselämä

Padalecki seurusteli elokuvan *Cry Wolf* vastanäyttelijänsä Sandra McCoyn kanssa kolme vuotta ennen kihlautumista vuoden 2008 alussa. Kihlaus purkautui heti huhtikuussa 2008. Virallisesti Padalecki myönsi eron *Supernatural*-sarjan fanitapaamisessa Dallasissa.

Padalecki meni vuonna 2010 naimisiin *Supernatural*-vastanäyttelijän Genevieve Cortesen kanssa. Pari asuu Vancouverissa Kanadassa, ja heillä on kaksi poikaa ja tytär.

Filmografia
-----------

### Elokuvat

| Vuosi | Nimi | Alkuperäinen nimi | Rooli | Huomio |
| --- | --- | --- | --- | --- |
| 1999 | *A Little Inside* | Matt Nelson |
| 2001 | *Close to Home* |  | Televisioelokuva |
|
| 2000 | *Silent Witness* | Sam |
| 2001 | *Close to Home* |  |
| 2002 | *Delfiinikesä* | *A Ring of Endless Light* | Zachery Gray |
| 2003 | *Young MacGyver* | Clay MacGyver |
| *Villi tusina* | *Cheaper by the Dozen* | koulukiusaaja (ei lopputeksteissä) |  |
| 2004 | *Päivä New Yorkissa* | *New York Minute* | Trey Lipton |  |
| *Flight of the Phoenix* | John Davis |  |
| 2005 | *House of Wax* | Wade |  |
| *Cry Wolf* | Tom |  |
| 2007 | *House of Fears* | J.P. |  |
| 2008 | *Christmas Cottage* | Thomas Kinkade |  |
| 2009 | *Friday the 13th* | Clay Miller |  |

### Televisiosarjat

| Vuosi | Televisiosarjat | Rooli | Jaksot |
| --- | --- | --- | --- |
| 2000–2005 | *Gilmoren tytöt* | Dean Forester | Televisiosarja, 63 jaksoa |
| 2001 | *Teho-osasto* | Paul Harris | Jakso: "Piece of Mind" |
| 2005–2020 | *Supernatural* | Sam Winchester | 327 jaksoa |
| 2021 | *Walker*  | Cordell Walker |  |
|

Lähteet
-------

1. 1 2  Biography - Jared Padalecki *TV Guide.com*. TV Guide.  (englanniksi)
2. ↑  Jared Padalecki Biography *Film Reference*.  (englanniksi)
3. ↑  Schwan Duo Interpretation (PDF) *The H.B. Mitchell Trophy*. National Forensic League.  Arkistoitu 10.9.2008.
4. ↑  Keith, Amy Elisa: Celebrity Q&A: Jared Padalecki *People magazine*.  29.11.2005. Time-Warner.  Arkistoitu 25.11.2020.  (englanniksi)
5. ↑  Godwin, Jennifer: Jared Padalecki and Genevieve Cortese Are Engaged, EOnline.com 6.1.2010.
6. ↑  Kubicek, John: Notes from the *Supernatural* 100th episode party, BuddyTV.com 2.2.2010. Quote: "Jared Padalecki talking sweetly about his recent engagement to former co-star Genevieve Cortese"
7. ↑  Isokivi, Timi: Walker, Texasista -sarjasta uusi versio – Chuck Norris jää pois sarjasta *Stara*.  27.9.2019. Viitattu 4.1.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jared Padalecki**.
* Jared Padalecki TV.com:issa (Arkistoitu – Internet Archive) (englanniksi)
* Jared Padaleckin haastattelu (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Henkilöt | 
* Deutsche Synchronkartei
* Elonet

 |

 |